Blaze7451/Wiki-th-20250601 huggingface dataset:
นีโกลา อาโมรูโซ

นีโคลา อาโมรูโซ (Nicola Amoruso; เกิด 29 สิงหาคม 1974) เป็นอดีตนักฟุตบอลอาชีพชาวอิตาลีที่เล่นเป็นกองหน้า เขาเป็นกองหน้าที่สง่างาม มีพรสวรรค์ด้านเทคนิค และความว่องไว เป็นที่รู้จักจากการสัมผัสบอลที่ละเอียดอ่อนและการล็อคบอลหลบคู่ต่อสู้ โดยปกติเขาเล่นเป็นกองหน้าตัวกลาง ปัจจุบันเขาเป็นผู้อำนวยการด้านกีฬาของปาแลร์โม

**อ้างอิง**
หมวดหมู่:นักฟุตบอลชาวอิตาลี
หมวดหมู่:บุคคลจากแคว้นปุลยา
หมวดหมู่:ผู้เล่นโกโม 1907
กริสตีอาโน ลูกาเรลลี

กริสตีอาโน ลูกาเรลลี เป็นนักฟุตบอลชาวอิตาลี เกิดที่ลิวอร์โน่ เมื่อวันที่ 4 ตุลาคม ค.ศ.1975 เคยเล่นให้หลายทีมในอิตาลี อย่าง เปรูจา, ปาโดว่า, อตาลันต้า, เลชเช่, โตริโน่, ลิวอร์โน่, ปาร์ม่า, นอกจากนี้ยังเคยค้าแข้งที่ต่างแดนกับ บาเลนเซีย ในสเปน และซัคเตอร์ โดเน็ท ในยูเครน โดยมีผลงานการลงเล่นในเซเรีย อา ทั้งสิ้น 277 นัด ยิงไปทั้งสิ้น 112 ประตู ส่วนผลงานกับทีมชาติลงเล่นไป 6 นัด ยิงได้ 3 ประตู
หมวดหมู่:นักฟุตบอลชาวอิตาลี
หมวดหมู่:ผู้เล่นในลาลิกา
หมวดหมู่:บุคคลจากลีวอร์โน
หมวดหมู่:นักฟุตบอลทีมชาติอิตาลี
หมวดหมู่:กองหน้าฟุตบอล
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ผู้เล่นสโมสรฟุตบอลบาเลนเซีย
อาฟเตอร์สคูล

อาฟเตอร์สคูล (After School) สามารถหมายถึง- เวลาหลังเลิกเรียน- อาฟเตอร์สคูล ศิลปินเกิร์ลกรุ๊ปจากประเทศเกาหลีใต้- อาฟเตอร์สคูล (วิ่งสู่ฝัน) ภาพยนตร์ไทย
จัมเปาโล ปัซซีนี

จัมเปาโล ปัซซีนี
จัมเปาโล ปัซซีนี (Giampaolo Pazzini) เกิดเมื่อวันที่ 2 สิงหาคม ค.ศ. 1984  เป็นนักฟุตบอลชาวอิตาลี เริ่มต้นอาชีพกับอาตาลันตา ก่อนย้ายไปฟิออเรนตินา และ ซามพ์โดเรีย ปัจจุบันเล่นให้กับ เอซี มิลาน ในเซเรียอา ลีกฟุตบอลสูงสุดของประเทศ อิตาลี

**แหล่งข้อมูลอื่น**
 Giampaolo Pazzini – Player profile date=2009-09-03  Espnsoccernet.com-   Profile on sampdoria.it- Pazzini's stats footballdatabase.eu
หมวดหมู่:นักฟุตบอลชาวอิตาลี
หมวดหมู่:ผู้เล่นในฟุตบอลโลก 2010
หมวดหมู่:บุคคลจากแคว้นตอสคานา
หมวดหมู่:นักฟุตบอลทีมชาติอิตาลี
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลฟีออเรนตีนา
อันโตนีโอ กัสซาโน

อันโตนีโอ กัสซาโน (Antonio Cassano) เกิดเมื่อวันที่ 12 กรกฎาคม ค.ศ. 1982 เป็นอดีตนักฟุตบอลชาวอิตาลี ในตำแหน่งกองหน้า เขาเคยเล่นให้กับสโมสรอินเตอร์ มิลานในลีกเซเรีย อา ได้รับฉายาว่า "เพชรเม็ดงามแห่งกรุงบารี่" เขาเคยเล่นให้กับ บารี่,โรม่า, เรอัลมาดริด และ เอซี มิลาน โดยสามารถโชว์ฟอร์มได้อย่างยอดเยี่ยม คาสซาโนเป็นนักฟุตบอลพรสวรรค์สูงมาก สามารถครองบอลได้อย่างเหนียวแน่น และเรียกฟาวล์จากคู่แข่งได้มากมาย โดยเฉพาะการทำเกมทางกราบ อีกทั้งยังสามารถจ่ายบอลได้คมและแยบยลติดระดับต้นๆ ของทำเนียบนักฟุตบอลอิตาลี  คาสซาโนเป็นกองหน้าที่ไม่หวงบอล เขาไม่เคยคิดจะทำประตูแบบฝืนๆ แต่มักจะจ่ายถวายพานให้เพื่อนร่วมทีมเจาะตาข่ายโดยง่ายดายมากกว่า จากจุดนี้เองทำให้มีข้อครหาว่าจุดอ่อนในฐานะกองหน้าของคาสซาโนคือ "การทำประตูได้น้อยเกินไป" คาสซาโนแจ้งเกิดกับ "บารี่" ทีมทางใต้ของประเทศอิตาลี ซึ่งหลังจากโชว์ฟอร์มได้ไม่นาน สโมสรฟุตบอลโรมา ทีมยักษ์ใหญ่ในอิตาลีก็ดึงตัวมาทันที ซึ่งทั้งความสามารถและลีลาอันบรรเจิดของเขา ทำให้ถูกสื่อมวลชนนำมาเปรียบเทียบกับนักเตะรุ่นพี่อย่าง ฟรันเชสโก ตอตตี ทันที คาสซาโนเป็นนักเตะอารมณ์ศิลปิน ไม่เคยเกรงใจใคร และสามารถปล่อยอารมณ์รุนแรงได้ทุกครั้งที่มีอะไรมาสะกิดต่อมโมโห แต่เขาก็ไม่ใช่นักเตะที่เล่นฟุตบอลสกปรกแต่อย่างใด และยังเป็นนักฟุตบอลที่ทำฟาวล์น้อยมาก ถ้าเทียบกับชื่อเสียงในเรื่องความห่ามของเขา

**สโมสรอาชีพ**
บารี่
คาสซาโน่ เกิดในเมืองบารี่ โดยพ่อของเขาได้จากครอบครัวไปตั้งแต่เขายังเด็ก หลังจากนั้นเขาก็ได้เติบโตขึ้นมาในย่านกรุงเก่าของบารี่และเริ่มต้นอาชีพนักฟุตบอลตั้งแต่ยังเป็นเด็ก โดยความสามารถของเขา ทำให้ได้รับเข้าเป็นนักฟุตบอลเยาวชนให้กับสโมสรบารี่ เขาเล่นนัดแรกในเซเรีย อาให้กับบารี่ในนัดที่พบกับเลซเช่ ในปี ค.ศ. 1999
โรม่า
เขาได้เซ็นสัญญากับแชมป์เซเรีย อา ทีมโรม่า เมื่อเขาอายุ 19 ปี โดยมีค่าตัวอยู่ที่ 60 ล้านอิตาเลียน ลีร์(ประมาณ 30 ล้านยูโร) ในฤดูกาลแรกเขาทำไปทั้งสิ้น 5 ประตู จึงทำให้เขาถูกเลือกให้ติดทีมชาติอิตาลี โดยฟาบิโอ คาเปโล โค้ชทีมชาติอิตาลีในขณะนั้น 

**แหล่งข้อมูลอื่น**
  National team data date=2016-03-16  - name=Antonio Cassano- Antonio Cassano
หมวดหมู่:นักฟุตบอลชาวอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:บุคคลจากบารี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
เตาอิฐ

“เตาอิฐ” กับอุปกรณ์การหุงต้ม
เตาอิฐ (Hearth) ในการใช้ในประวัติศาสตร์และปัจจุบันหมายถึงเตาหรือเตาอบที่ทำด้วยอิฐหรือหินที่ใช้ในการทำอาหาร และ/หรือ ทำความร้อน ในประวัติศาสตร์เตาอิฐเป็นส่วนประกอบสำคัญของบ้านและมักจะเป็นหัวใจของบ้าน “เตาอิฐ” มาจากภาษาลาตินว่า “focus” ซึ่งแปลว่าจุดศูนย์กลางหรือจุดสนใจ ความคิดนี้กลายมาเป็นวลีที่เกี่ยวกับความเป็นบ้านเช่น “hearth and home” หรือ “keep the home fires burning” ในการออกแบบเตาผิง เตาอิฐมักจะเป็นส่วนที่เห็นได้ของเตาผิงโดยการเน้นส่วนที่ยื่นออกมาและแท่นเหนือเตาผิง

**อ้างอิง**

**ดูเพิ่ม **
 เตาผิง 
หมวดหมู่:บ้าน
หมวดหมู่:ส่วนประกอบของสิ่งก่อสร้าง
วิหารอาร์ทีมิสแห่งญะรัช

เทวสถานอาร์ทีมิสแห่งเจราช (Temple of Artemis) เป็นเทวสถานโรมันที่ตั้งอยู่ที่เมืองเจราชในประเทศจอร์แดน ซากเทวสถานดังกล่าวยังคงแสดงให้เห็นว่าเป็นสิ่งก่อสร้างอันสำคัญที่สร้างเสร็จราวปี ค.ศ. 150 ในรัชสมัยของจักรพรรดิอันโตนินัส ไพอัส
อาร์ทีมิสเป็นเทพีผู้พิทักษ์เมืองเจราชและเป็นเทพีผู้เป็นที่เคารพโดยประชากรเฮเลนนิสติคแห่งเจราช ขณะที่ประชากรเซมิติคจะสักการะเทพซูส ตัวเทวสถานตั้งเด่นอยู่บนจุดที่สูงสุดของตัวเมือง ด้านหน้าเป็นซุ้มหกเสา (Hexastyle) โดยมีเสา 12 ต้นรองรับน้ำหนักที่ 11 ต้นยังคงยืนอยู่ให้เห็น หัวเสาเป็นแบบโครินเธียนที่ยังคงอยู่ในสภาพดี สิ่งก่อสร้างมีทางเข้าสามทางที่ตกแต่งด้วยเสาอิงแบบโครินเธียน
เทวสถานอาร์ทีมิสแห่งเจราชเป็นสิ่งก่อสร้างอันสวยงามและมีความสำคัญต่อเมืองเก่า ที่ตกแต่งด้วยแผ่นหินอ่อนและประติมากรรมลัทธินิยมภายในตัวเทวสถาน
เมื่อต้นคริสต์ศตวรรษที่ 12 เทวสถานอาร์ทีมิสก็ถูกเปลี่ยนเป็นป้อมสำหรับกองทหารที่ไปประจำอยู่ในบริเวณนั้นโดยToghtekin สมเด็จพระเจ้าบอลวินด์ที่ 2 แห่งเยรุซาเล็มยึดและเผาป้อมในปี ค.ศ. 1121 ถึง ค.ศ. 1122 ผนังภายในยังแสดงรอยความเสียหายที่เกิดจากเพลิงไหม้
ในคริสต์ทศวรรษ 1930 ซากเทวสถานและโบราณสถานในบริเวณเจราชได้รับการขุดค้นศึกษาโดย ซี.เอส. ฟิชเชอร์และทีมงาน

**ระเบียงภาพ**

**อ้างอิง**
accessdate=2009-04-12
*accessdate=2009-04-12
*wstitle=Gerasa- isbn = 978-1-888729-11-5 - isbn = 5-902799-01-5 

**ดูเพิ่ม **
 อาร์ทีมิส - เทวสถานโรมัน 

**แหล่งข้อมูลอื่น**
หมวดหมู่:สถาปัตยกรรมโรมันในประเทศจอร์แดน
อาร์ทีมิส
เทวสถานบาคคัส

เทวสถานบาคคัส (langx|en|:En:Temple of Bacchus) เป็นเทวสถานโรมันที่ตั้งอยู่ในบาลเบ็ค ในประเทศเลบานอน ที่สร้างขึ้นเมื่อค.ศ. 150 ในรัชสมัยของจักรพรรดิอันโตนินัส ไพอัส
“เทวสถานบาคคัส” เป็นหนึ่งในสามเทวสถานหลักในกลุ่มเทวสถานที่บาลเบ็ค ที่อุทิศให้แก่บาคคัส หรือ ไดโอไนซัส ผู้เป็นเทพเจ้าแห่งไวน์ แต่เป็นเทวสถานที่ผู้มาเยี่ยมเยือนในสมัยฟื้นฟูคลาสสิกว่า “เทวสถานสุริยา” และเป็นเทวสถานที่อยู่ในสภาพที่ดีที่สุดแห่งหนึ่งของสถาปัตยกรรมโรมัน

**อ้างอิง**
 Temple of Bacchus

**ดูเพิ่ม **
 บาคคัส - เทวสถานโรมัน 

**แหล่งข้อมูลอื่น**

หมวดหมู่:สถาปัตยกรรมโรมันในประเทศเลบานอน
บาคคัส
หมวดหมู่:สิ่งก่อสร้างแบบโรมัน
ลาธีฟ คราวเดอร์

ลาธีฟ คราวเดอร์ ดอส ซานโตส  (Lateef Crowder Dos Santos ) เกิดวันที่ 23 พฤศจิกายน ค.ศ. 1977 ที่ประเทศบราซิล เขาเป็นอดีตครูสอนคาโปเอย์รา ต่อมาได้รับการทาบทามแสดงภาพยนตร์เรื่องต้มยำกุ้ง ส่งผลให้มีชื่อเสียงและเป็นนักแสดงภาพยนตร์ระดับโลกในเวลาต่อมา ผลงานล่าสุดได้แก่ภาพยนตร์เรื่องเทคเค่น ในบทของเอ็ดดี้ กอร์โด้

**ผลงานที่ผ่านมา**

**แหล่งข้อมูลอื่น**
 1956628-  Video demo reel at  WushuCentral.com-  Biography date=2008-02-25  at  USA Gymnastics date=2012-06-18 -  Biography date=2008-11-20  at  ZeroGravity Stunts date=2010-01-05 
หมวดหมู่:นักกาโปเอย์รา
หมวดหมู่:นักแสดงบราซิล
ราชมงคลเกมส์ ครั้งที่ 24

กีฬามหาวิทยาลัยเทคโนโลยีราชมงคลแห่งประเทศไทย  ครั้งที่ 24 (สาทรเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 11 ถึง 18 มีนาคม พ.ศ. 2551 ณ มหาวิทยาลัยเทคโนโลยีราชมงคลกรุงเทพ เขตสาทร กรุงเทพ
เดิมการแข่งขันกีฬาราชมงคลเกมส์ ครั้งที่ 24 กำหนดจัดขึ้นในระหว่างวันที่ 1 - 8 กุมภาพันธ์ พ.ศ. 2551 แต่เนื่องจากในช่วงเวลาดังกล่าวมีเหตุการณ์ลอบทำร้ายนักศึกษาของมหาวิทยาลัยเทคโนโลยีราชมงคลกรุงเทพ ดังนั้นจึงมีการประกาศเลื่อนการจัดการแข่งขันออกไป เพื่อความปลอดภัยของนักกีฬา และนักศึกษา

**ชนิดกีฬา**
มีการแข่งขันกีฬาทั้งสิ้น 16 ชนิดกีฬา ได้แก่
*กรีฑา
*ว่ายน้ำ
*บาสเกตบอล
*ฟุตบอล
*วอลเลย์บอล
*เซปักตะกร้อ
*เปตอง
*วอลเลย์บอลชายหาด
*เทเบิลเทนนิส
*แบดมินตัน
*ลีลาศ
*หมากล้อม
*ฟุตซอล
*ผู้นำเชียร์
*หมากรุกไทย
*ฟุตวอลเลย์

**สัญลักษณ์ประจำการแข่งขัน**

**ตราสัญลักษณ์**
การออกแบบสัญลักษณ์ประจำการแข่งขันกีฬา "สาทรเกมส์" มีแนวคิดมาจากการนำตัวอักษร “ร” ซึ่งเป็นอักษรตัวแรกของนามพระราชทาน “ราชมงคล” มาประยุกต์เป็นลายกนก สื่อความหมายถึง ภารกิจในการทำนุบำรุงและส่งเสริมศิลปวัฒนธรรมไทย  ควบคู่กับการพัฒนาเทคโนโลยี
ด้านบนของตราสัญลักษณ์เป็นลักษณะปีกนก  สื่อถึงความเป็นอิสระ ไร้พรมแดน มีแถบสี 9 สี หมายถึง มหาวิทยาลัยเทคโนโลยีราชมงคลทั้ง 9 แห่ง มีลักษณะโค้งตามทางของ “ร”  หมายถึง ความเป็นหนึ่งเดียวกันของมหาวิทยาลัยเทคโนโลยีราชมงคล

**สัตว์นำโชค**
กระรอก
สัตว์นำโชคประจำการแข่งขัน คือ กระรอก ซึ่งมหาวิทยาลัยเทคโนโลยีราชมงคลกรุงเทพ มีกระรอกอาศัยอยู่ตามต้นไม้ใหญ่เป็นจำนวนมาก เพราะภายในบริเวณมหาวิทยาลัยมีความร่มรื่นและมีต้นไม้ที่เป็นอาหารของกระรอก จึงจะสามารถพบเห็นกระรอกได้ทั่วบริเวณของมหาวิทยาลัย

**สรุปเหรียญการแข่งขัน**

**อ้างอิง**

**ดูเพิ่ม**
 กีฬามหาวิทยาลัยเทคโนโลยีราชมงคลแห่งประเทศไทย

**แหล่งข้อมูลอื่น**
  สาทรเกมส์ date=2008-09-28 
24
หมวดหมู่:มหาวิทยาลัยเทคโนโลยีราชมงคลกรุงเทพ
หมวดหมู่:กีฬาไทยในปี พ.ศ. 2550
วัดพานิชธรรมิการาม

วัดพานิชธรรมิการาม เป็นวัดในตำบลหนองเต่า อำเภอบ้านหมี่ จังหวัดลพบุรี

**ประวัติ**
วัดพานิชธรรมิการาม ตั้งอยู่หลังตลาดหนองเต่า ห่างจากตัวเมืองบ้านหมี่ 11 กิโลเมตร ตั้งอยู่ริมถนนสายเลียบคลองชลประทาน ทางทิศตะวันออกของสถานีรถไฟหนองเต่า ตำบลหนองเต่า อำเภอบ้านหมี่ จังหวัดลพบุรีเดิมชื่อ วัดเจริญธรรมพานิช สร้างเมื่อเดือนมีนาคม พ.ศ. 2469
พ.ศ. 2483 วัดเจริญธรรมพานิช ได้เปลี่ยนชื่อเป็น วัดพานิชธรรมิการาม เพื่อให้ถูกต้องตามหลักภาษาไทย
พ.ศ. 2500 พระครูธรรมาภิมณฑ์ เจ้าอาวาสวัดพานิชธรรมิการามได้ทำพิธีวางศิลาฤกษ์พระอุโบสถ 2 ชั้นคอนกรีตเสริมเหล็ก ชั้นล่างก่อสร้างเป็นรูปเต่าโดยพระอุโบสถวางอยู่บนหลังเต่า
ปี พ.ศ. 2513 เดือนพฤศจิกายน พลเอกหลวงกัมปนาท แสนยากร องคมนตรีและประธานมูลนิธิราชประชานุเคราะห์ในพระบรมราชูปภัมภ์ ได้เป็นประธานนำผ้ากฐินมาทอด และได้ทำพิธีผูกพัทธสีมา ฝังลูกนิมิตในวันที่ 6 มีนาคม พ.ศ. 2514 (ตรงกับวันขึ้น 10 ค่ำ เดือน 4) จนถึงวันที่ 12 มีนาคม พ.ศ. 2514 (ตรงกับวันแรม 1 ค่ำเดือน 4) รวม 7 วัน 7 คืน
เมื่อวันที่ 11 มีนาคม พ.ศ. 2517 พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทั้ง 4 พระองค์ ได้เสด็จมาทรงร่วมพิธีผูกพัทธสีมา ฝังลูกนิมิตของวัด อันเป็นพระมหากรุณาธิคุณล้นพ้นแก่พสกนิกรชาวบ้านตลาดหนองเต่า และได้ร่วมทำกุศลกับพระครูธรรมาภิมณฑ์

**ประวัติพระอุโบสถ**
มีเหตุผลการออกแบบก่อสร้างว่าหลวงปู่เลี้ยงได้ระลึกถึงพระพุทธเจ้าเมื่อครั้งเสวยชาติเป็นเต่าตนุใหญ่อยู่กลางทะเลลึก ท่านใช้เวลาสร้างพระอุโบสถหลังนี้นาน 16 ปีตั้งแต่ พ.ศ. 2501 จนถึง พ.ศ. 2517 อุโบสถหลังนี้เป็นสัญลักษณ์ของหมู่บ้านตลาดหนองเต่า เพดานด้านในโบสถ์เป็นดวงดาวสีทอง แท่นพระประธานเป็นรูปชุกชีมีบัวคว่ำบัวหงายเท้าสิงห์ กรุประดับด้วยกระจกสียกกลีบลวดลายสลับซับซ้อน ฐานกว้าง 8 ศอก สูง 8 ศอก หลังคาด้านนอกของอุโบสถหลังนี้เป็นกระเบื้องเคลือบสีทองซึ่งสามารถมองเห็นได้จากทางรถไฟสายเหนือช่วงที่ผ่านตำบลหนองเต่า

**อ้างอิง**
  วัดพานิชธรรมิการาม ลพบุรี date=2007-07-14 
พานิชธรรมิการาม
วัดท้องคุ้ง

วัดท้องคุ้ง อาจหมายถึง- วัดท้องคุ้ง (จังหวัดลพบุรี)- วัดท้องคุ้ง (จังหวัดอ่างทอง)- วัดท้องคุ้ง (จังหวัดชลบุรี)- วัดท้องคุ้ง (อำเภอบางบ่อ) จังหวัดสมุทรปราการ- วัดท้องคุ้ง (อำเภอพระประแดง) จังหวัดสมุทรปราการ- วัดท้องคุ้ง (จังหวัดนนทบุรี)- วัดท้องคุ้ง (จังหวัดสมุทรสงคราม)
วัดท้องคุ้ง (จังหวัดลพบุรี)

วัดท้องคุ้ง เป็นวัดที่ตั้งอยู่ในตำบลบ้านชี อำเภอบ้านหมี่ จังหวัดลพบุรี
วัดท้องคุ้งเป็นวัดวัดราษฏร์มหานิกาย อยู่ริมถนนสายบางงา-บ้านหมี่ ตำบลบ้านชี สิ่งที่น่าสนใจ คือ มีสถาปัตยกรรมที่น่าสนใจ เช่น วิหารสร้างอยู่บนเรือสำเภา ศาลาธรรมสังเวช เป็นรูปรถยนต์โดยสาร อุโบสถบนเรือสำเภากลางน้ำ ถ้าล่องเรือมาตามลำน้ำบางขามจะเห็น ลักษณะอุโบสถสร้างบนเรือสำเภาลอยน้ำอยู่ในแม่น้ำบางขาม ที่มีลักษณะที่โดดเด่นสวยงาม นอกจากนี้ยังมีศาลาธรรมสังเวช สร้างประยุกต์เป็นรูปรถโดยสารประจำทาง ปัจจุบันมี เป็นวัดที่สำคัญแห่งหนึ่งของอำเภอบ้านหมี่และเป็นสถานที่ท่องเที่ยวของอำเภอบ้านหมี่อีกด้วย

**ดูเพิ่ม**
 จังหวัดลพบุรี- รายชื่อสถานที่ท่องเที่ยวในจังหวัดลพบุรี

**อ้างอิง**
  วัดท้องคุ้ง อำเภอบ้านหมี่ จังหวัดลพบุรีfix-attempted=yes 
ท้องคุ้ง
วัดคุ้งท่าเลา

วัดคุ้งท่าเลา เป็นวัดราษฏร์มหานิกาย ตั้งอยู่ในตำบลบางพึ่ง อำเภอบ้านหมี่ จังหวัดลพบุรี มีสิ่งที่น่าสนใจคือประตูทางเข้าวัดเป็นรูปหนุมานกำลังอ้าปากตั้งเด่นเป็นสง่า ประดับกระจกสีสวยสะดุดตา เป็นความคิดริเริ่มของเจ้าอาวาสที่นำตำนานเมืองลพบุรีที่เกี่ยวกับเรื่องรามเกียรติ์มาประยุกต์ในการสร้าง นับว่าเป็นสิ่งก่อสร้างที่มีูรูปร่างค่อนข้างแปลกแต่แฝงไปด้วยความงดงามในตัว  นับว่าเป็นวัดสำคัญวัดหนึ่งของอำเภอบ้านหมี่และเป็นสถานที่ท่องเที่ยวที่หนึ่งที่น่าสนใจมาก มีภาพจิตรกรรมฝาผนัง ภายในพระอุโบสถเรื่องเทศน์มหาชาติ และพระมาลัย วัดมีพระพุทธรูปเก่าสมัยเชียงแสน ขนาดหน้าตักกว้าง 12 นิ้ว สำหรับการเดินทาง ใช้เส้นทางเดียวกับวัดท้องคุ้ง อยู่ห่างมาอีกประมาณ 3.5 กิโลเมตร
วัดคุ้งท่าเลาจดทะเบียนปีก่อตั้งเมื่อ พ.ศ. 2430 และได้รับพระราชทานวิสุงคามสีมาครั้งแรก เมื่อวันที่ 21 กันยายน พ.ศ. 2462 ครั้งที่ 2 เมื่อวันที่ 7 พฤศจิกายน พ.ศ. 2522 ได้ผูกพัทธสีมา เมื่อวันที่ 20 กุมภาพันธ์ พ.ศ. 2526 สร้างวัดโดยนายเลา บริจาคที่ดินให้สร้างวัด และนายปา นายปั้น กองแก้ว ได้ดำเนินการก่อสร้างวัด มีโรงเรียนพระปริยัติธรรมแผนกธรรม เปิดสอนเมื่อ พ.ศ.2500 และมีโรงเรียนประถมศึกษาตั้งอยู่ในวัดนี้

**ดูเพิ่ม**
 รายชื่อสถานที่ท่องเที่ยวในจังหวัดลพบุรี

**อ้างอิง**
คุ้งท่าเลา
ชั้นหินอุ้มน้ำ

ชั้นหินอุ้มน้ำ (Aquifer)

**คุณสมบัติ**
ภาพตัดขวางแสดงชั้นหินอุ้มน้ำ
น้ำบาดาลเกิดอยู่ในชั้นหินที่อิ่มตัวด้วยน้ำ คุณสมบัติที่สำคัญที่สุดของชั้นหินที่จะเก็บน้ำไว้จนอิ่มตัวได้ จึงได้แก่ช่องว่างที่เกิดขึ้นในหิน ช่องว่างในหินมีอยู่หลายประเภท เช่น ช่องว่างระหว่างเม็ดตะกอนที่สะสมกันอย่างในกรณีกรวดหรือทราย ช่องว่างอันเป็นรอยต่อระหว่างชั้นต่อของหิน ช่องว่างที่เกิดจากรอยแตกของหิน ช่องว่างที่เกิดขึ้นเองตามธรรมชาติ พร้อมๆกับการเกิดหินบางชนิด เช่น หินภูเขาไฟ และช่องว่างประเภทโพรงหินปูน เป็นต้น หินที่จะเก็บน้ำได้ดีมีปริมาณมากจะต้องมีจำนวนช่องว่างมาก ช่องว่างแต่ละช่องต้องมีขนาดใหญ่ และติดต่อถึงกันเพื่อให้น้ำบาดาลไหลถ่ายเทได้ หินที่มีช่องว่างขนาดใหญ่แต่ไม่ติดต่อถึงกัน ถึงแม้เก็บน้ำไว้ได้มากก็ไม่มีประโยชน์ในการเป็นแหล่งน้ำบาดาล เพราะเปรียบเหมือนน้ำที่กักขังอยู่ในแอ่งลำธาร ซึ่งน้ำไม่ไหลในฤดูแล้ง น้ำในแอ่งเหล่านี้เมื่อถูกใช้ไปชั่วระยะเวลาหนึ่งก็จะหมดไป ไม่เหมือนน้ำในลำธารที่มีน้ำไหลตลอดปีมีโอกาสที่จะสูบหรือตักไปใช้ได้ตลอดเวลา

**ประเภทของชั้นหินอุ้มน้ำ**
สามารถแบ่งได้เป็น 3 ประเภท คือ
1. ชั้นหินอุ้มน้ำไร้แรงดัน (Unconfined Aquifer) หรือ free/phreatic/nonartesian aquifer หมายถึง ชั้นหินอุ้มน้ำอิสระที่ไม่ได้อยู่ภายใต้ความกดดัน และมีระดับน้ำบาดาลอยู่ตอนบนของส่วนที่อิ่มตัวด้วยน้ำ ระดับน้ำบาดาลจะมีความลาดชันไม่แน่นอน อาจจะอยู่สูงขึ้นหรือต่ำลงขึ้นอยู่กับปริมาณน้ำที่ถูกเก็บจะอยู่ในส่วนที่อิ่มตัวด้วยการไหลของน้ำบาดาลจะไหลไปตามความลาดชัน หรือเอียงเทของระดับน้ำบาดาล โดยทั่วไปจะสัมพันธ์กับลักษณะภูมิประเทศ กล่าวคือจะไหลไปตามความดันน้ำและแรงดึงดูดของโลกในพื้นที่ที่ต่ำกว่า
2. ชั้นหินอุ้มน้ำมีแรงดัน (Confined Aquifer) หรือ pressure/artesian aquifer หมายถึง ชั้นหินอุ้มน้ำที่อยู่ภายใต้แรงดันหรือกักขัง ซึ่งเกิดจากชั้นหินเนื้อแน่นวางปิดทับอยู่ทั้งข้างบนและข้างล่างซึ่งจากผลของแรงกดดันมากกว่าหนึ่งบรรยากาศ ระดับน้ำที่ปรากฏในบ่อที่เจาะผ่านชั้นหินอุ้มน้ำภายใต้แรงดันนี้ จะมีระดับสูงกว่าส่วนที่อิ่มตัวด้วยน้ำของชั้นหินอุ้มน้ำอิสระเสมอ แนวหรือระดับสมมติ ที่แสดงความกดดันที่เท่ากันนี้เรียกว่า ระดับความกดดัน (Piezometric Surface)
3. ชั้นหินอุ้มน้ำปลอม (Perch Aquifer) หมายถึง ชั้นดินเหนียวหรือดินดานวางตัวโค้งงอเป็นแอ่งกักเก็บน้ำอยู่ตอนใดตอนหนึ่ง ในส่วนที่สัมผัสอากาศเหนือส่วนที่อิ่มตัวด้วยน้ำ บางส่วนจะถูกกักเก็บอยู่ในแอ่งนี้เหมือนน้ำบาดาลทั่วไป แต่เมื่อสูบน้ำมากๆ นานๆ เข้าน้ำก็จะหมด

**อ้างอิง**
กรมทรัพยากรน้ำบาดาล,คู่มือเทคโนโลยีการพัฒนาน้ำบาดาล,2550
หมวดหมู่:อุทกวิทยา
หมวดหมู่:แหล่งน้ำ
ปาโอโล ดี กานีโอ

เปาโล ดิ คานิโอ  (Paolo Di Canio) เป็นนักฟุตบอลชาวอิตาลี  เคยเล่นให้ทีมชื่อดังในอิตาลีมากมาย อย่าง จูเวนตุส, เอซี มิลาน, ลาซิโอ,ส่วนการเล่นที่ต่างแดนนั้น ดิ คานิโอ เริ่มต้นกับ กลาสโกว์ เซลติกตามด้วย เชฟฟิลด์ เวนส์เดย์ ก่อนมาสร้างชื่อเสียงกับ เวสต์แฮม ยูไนเต็ด หลายปี แต่เมื่อ เวสต์แฮม ยูไนเต็ด ตกชั้นดิ คานิโอก็ย้ายไปซบ ชาร์ลตัน แอธเลติก แต่อยู่ได้แค่ปีเดียวก็ย้าย กลับไปอยู่กับ ลาซิโอ อีกครั้ง สุดท้ายก็ย้ายไปอยู่กับทีมเล็กๆในเซเรีย ซี2 ก่อนจะแขวนสตั๊ดในปี 2008
หมวดหมู่:นักฟุตบอลชาวอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:นักกีฬาจากโรม
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้เล่นสโมสรฟุตบอลเซลติก
มาร์โก ดี วาโย

มาร์โก ดี วาโย (Marco Di Vaio) เป็นนักฟุตบอลชาวอิตาลี เริ่มต้นอาชีพกับลาซิโอ ก่อนจะย้ายไปเล่นให้อีกหลายทีม เช่น เวโรนา, บารี, ซาแลร์นีตานา ก่อนจะมาสร้างชื่อกับปาร์มา หลังจากนั้นได้ย้ายไปร่วมทัพยูเวนตุส แต่ที่นี่ ดี วาโย ตกเป็นเพียงตัวสำรองของดาวิด เทรเซเก และอาเลสซันโดร เดล ปีเอโร ก่อนจะย้ายสังกัดมาอยู่กับบาเลนเซีย ตามด้วยอาแอสโมนาโก หลังจากไม่ประสบความสำเร็จในต่างแดน ดี วาโยย้ายกลับมาอิตาลีอีกครั้งกับเจนัว ปัจจุบันเล่นให้กับโบโลญญาซึ่งทำผลงานการผลิตสกอร์ได้อย่างยอดเยี่ยม ที่ผ่านมา ดี วาโย ยิงประตูในเซเรียอาไปแล้วถึง 108 ลูก ส่วนผลงานกับทีมชาติ ลงเล่นไป 14 นัด ยิง 2 ประตู
หมวดหมู่:นักฟุตบอลชาวอิตาลี
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:กองหน้าฟุตบอล
หมวดหมู่:นักกีฬาจากโรม
รายชื่อนักดนตรีเกาหลีใต้

รายชื่อนักดนตรีเกาหลีใต้ เป็นบทความที่รวบรวมรายชื่อนักดนตรีดนตรีที่มีสัญชาติเกาหลีใต้ พวกเขาอาจไม่จำเป็นต้องมีเชื้อสายเกาหลีโดยสมบูรณ์, อาจจะร้องเพลงเป็นภาษาเกาหลี หรืออาศัยอยู่ในเกาหลีใต้

**0-9**

**A**

**B**

**C**

**D**

**E**

**F**

**G**

**H**

**I**

**J**

**K**

**L**

**M**

**N**

**O**

**P**

**R**

**S**

**T**

**U**

**V**

**W**
Wonyoung

**X**

**Y**

**Z**

**ดูเพิ่ม**
รายชื่อศิลปินเคป็อปชาย

**อ้างอิง**
หมวดหมู่:รายชื่อนักดนตรีเกาหลีใต้
หมวดหมู่:รายชื่อนักดนตรีแบ่งตามสัญชาติ
ข้าราชสำนัก

ไฟล์:Madame de Pompadour.jpg|thumb|260px |มาดาม เดอ ปองปาดูร์ข้าราชสำนักในพระเจ้าหลุยส์ที่ 15 แห่งฝรั่งเศสผู้ต่อมาได้เป็นพระสนม
ข้าราชสำนัก หรือ ข้าประจำสำนัก (Courtier ( ออกเสียง)) คือบุคคลที่รับราชการหรือมีหน้าที่ในราชสำนัก หรือ ในสำนักของขุนนาง หรือ สำนักของผู้มีอำนาจ ในประวัติศาสตร์ราชสำนักคือศูนย์กลางของรัฐบาลและสังคมและที่ประทับของพระมหากษัติรย์หรือที่พำนักของผู้มีอำนาจ ชีวิตทางด้านการเมืองและการสังคมจะมารวมอยู่ในที่เดียวกัน พระมหากษัตริย์หรือผู้มีอำนาจก็จะต้องให้ผู้ใกล้ชิดหรือขุนนางข้าราชการคนสำคัญๆ มาเฝ้าแหนหรือมาทำงานเป็นระยะเวลาหลายเดือนต่อปีภายในสำนัก ข้าราชสำนักไม่จำเป็นต้องเป็นขุนนาง แต่อาจจะเป็นนักบวช, ทหาร, เลขาธิการ หรือผู้แทนทางเศรษฐกิจหรือกิจการในสาขาและระดับต่างๆ การได้เลื่อนฐานะอาจจะเกิดขึ้นได้อย่างรวดเร็ว ฉะนั้นราชสำนัก/สำนักจึงเป็นสถานที่ที่ผู้มีความทะเยอทยานต่างก็พยายามเข้ามาปรากฏตัวเพื่อให้เป็นที่ใกล้ชิดบุคคลสำคัญ สิ่งที่สำคัญในการสร้างความก้าวหน้าให้แก่ตนเองภายในราชสำนัก/สำนักคือการเข้าถึงตัวผู้มีอำนาจ และ “ข้อมูล” ชีวิตภายในราชสำนัก/สำนักแบ่งเป็นหลายฝักหลายฝ่ายและหลายระดับ ผู้ที่ประสบความสำเร็จในหน้าที่การงานอาจจะไม่ต้องมีการติดต่อโดยตรงกับประมุขของสำนักเลยก็ได้
สตรีที่มีหน้าที่ในราชสำนักเรียกว่า “สตรีในราชสำนัก” (Courtesan) แต่ในปัจจุบันคำนี้แผลงไปใช้ในทางสตรีที่ใช้ความงามในการสร้างความก้าวหน้าให้แก่ตนเองที่อาจจะเรียกว่า “สตรีงามเมือง”
ราชสำนักของยุโรปที่มีชื่อเสียงที่สุดก็ได้แก่ราชสำนักแวร์ซายส์ของพระเจ้าหลุยส์ที่ 14 แห่งฝรั่งเศส แต่ราชสำนักที่ใหญ่ที่สุดคือพระราชวังต้องห้ามแห่งกรุงปักกิ่งที่ยิ่งแยกจากสังคมภายนอกมากไปกว่าราชสำนักแวร์ซายส์ นอกจากราชสำนักหลักของราชอาณาจักรแล้ว ขุนนางหรือนักบวชในบางราชอาณาจักรในยุโรปก็อาจจะมีอำนาจที่เป็นอิสระจากพระมหากษัตริย์มากบ้างน้อยบ้าง ที่บางครั้งก็อาจจะมีสำนักของตนเองที่มีอำนาจอิสระจะอำนาจกลางของราชอาณาจักร ซึ่งทำให้ระบบราชสำนักของยุโรปออกจะเป็นระบบที่ซับซ้อนอยู่บ้าง
ในปัจจุบันคำว่า “Courtier” มักจะใช้เป็นคำอุปลักษณ์สำหรับผู้เป็นผู้ใกล้ชิดกับผู้นำ หรือ ผู้ติดสอยห้อยตามผู้นำอย่างแยกไม่ได้

**ตัวอย่างของข้าราชสำนักคนสำคัญ**
 แอนน์ โบลีน ข้าราชสำนักในสมเด็จพระเจ้าเฮนรีที่ 8 แห่งอังกฤษผู้ต่อมาได้เป็นพระมเหสี- มาดาม เดอ ปองปาดูร์ข้าราชสำนักในพระเจ้าหลุยส์ที่ 15 แห่งฝรั่งเศสผู้ต่อมาได้เป็นพระสนม- วอลเตอร์ ราเลห์ข้าราชสำนักคนโปรดในสมเด็จพระราชินีนาถเอลิซาเบธที่ 1 แห่งอังกฤษ

**อ้างอิง**
หมวดหมู่:ตำแหน่งในราชสำนัก
กาโปเอย์ราในวัฒนธรรมประชานิยม

กาโปเอย์ราในวัฒนธรรมประชานิยม (Capoeira in popular culture) ในปัจจุบัน ศิลปะการต่อสู้กาโปเอย์ราได้รับความนิยมในหลาย ๆ ประเทศ และมีการปรากฏในสื่อบันเทิงรูปแบบต่าง ๆ มากมาย ไม่ว่าจะเป็นภาพยนตร์ วิดีโอเกม หรือแม้กระทั่งมิวสิกวิดีโอ

**ภาพยนตร์**
 ภาพยนตร์เรื่อง Only The Strong ถือว่าเป็นภาพยนตร์ฮอลลีวู้ดที่กล่าวถึงกาโปเอย์ราตั้งแต่ต้นเรื่องจนจบ- ภาพยนตร์ดัง ที่มีหลายส่วนของภาพยนตร์ปรากฏการเล่นกาโปเอย์ราเช่น Meet the Fockers,Ocean's Twelve,The Rundown,The Quest เป็นต้น- ชาร์ลิส โตรน นักแสดงสาว ได้ฝึกฝนกาโปเอย์รา จาก Xingu เพื่อแสดงหนังเรื่อง Æon Flux- BESOURO (portuguese title)/BEETLE มีฉากการต่อสู้ด้วยวิชากาโปเอย์รา- คิกบอกซ์เซอร์ ภาค 4 มีผู้ใช้วิชากาโปเอย์ราในการแข่ง- Brazil Thailand Australia ต้มยำกุ้ง (ภาพยนตร์) มีฉากการต่อสู้ ระหว่าง ขาม (จา พนม) กับ นักสู้กาโปเอย์รา (ลาธีฟ คราวเดอร์) ที่วัดไทยในประเทศออสเตรเลีย

**วิดีโอเกม**
มีตัวละครหลายรายที่ใช้กาโปเอย์ราในการต่อสู้ ซึ่งปรากฏออกมาให้เห็นเป็นระยะๆ ไม่ว่าจะเป็น :- Brazil เอ็ดดี้ กอร์โด้, คริสตี้ มอนเตโร่ และ USA ไทเกอร์ แจ็คสัน จาก เทคเคน- Kenya เอเลน่า จากเกม สตรีทไฟท์เตอร์- Brazil ริชาร์ด ไมเยอร์ และ บ็อบ วิลสัน จากเกม Fatal Fury- Japan โมโมโกะ จากเกม เดอะคิงออฟไฟท์เตอร์ส XI- Germany โซรี ไมร่า จากเกม KOF: Maximum Impact- Brazil Pupa Salgueiro จากเกม Rage of the Dragons

**ดนตรี**
 ริกกี มาร์ติน‎ นักร้องชาวเปอร์โตริโกได้ฝึกฝนกาโปเอย์รากับกลุ่ม Capoeira Abolicao ในไมแอมี โดยเขาได้แสดงการเล่นกาโปเอย์ราในรายการโทรทัศน์หลาย ๆ รายการรวมถึง MTV Diary- มิวสิกวิดีโอเพลง Mas Que Nada โดย Sergio Mendes และ แบล็ค อายด์ พีส์ มีหลายๆส่วนของมิวสิกวิดีโอปรากฏการต่อสู้แบบกาโปเอย์รา- มีศิลปินร็อกและป็อปหลายวงอย่าง Soulfly, Sepultura, Ben Harper และ Leftfield ได้ใช้เครื่องดนตรีเบริงเบาในเพลง

**การเต้นรำ**
 Break Dancing

**อ้างอิง**
หมวดหมู่:กีฬา
หมวดหมู่:ศิลปะการต่อสู้
หมวดหมู่:วัฒนธรรมประชานิยม
ประเทศฝรั่งเศสในโอลิมปิกฤดูร้อน 1992

ประเทศฝรั่งเศส เข้าร่วมแข่งขันกีฬาโอลิมปิกฤดูร้อนครั้งที่ 25 (พ.ศ. 2535) ณ เมืองบาร์เซโลนา, ประเทศสเปนระหว่างวันที่ 25 กรกฎาคม – 9 สิงหาคม พ.ศ. 2535. มีผู้เข้าแข่งขันทั้งหมด 339 คน (ชาย 241 คน และหญิง 98 คน) ใน 25 ชนิดกีฬา 

**ผู้ที่ได้รับเหรียญ**

**16x16px เหรียญทอง**
 Sebastien Flute — ยิงธนู, ประเภทชายเดี่ยว- Marie-José Pérec — กรีฑา, ประเภทวิ่ง 400 เมตรหญิง- Philippe Omnès — ฟันดาบ, ประเภทฟอยล์บุคคลชาย- Éric Srecki — ฟันดาบ, ประเภทเอเป้บุคคลชาย- Cécile Nowak — ยูโด, หญิง รุ่น Extra Lightweight (48 กก.)- Catherine Fleury-Vachon — ยูโด, หญิง รุ่น Half Middleweight (61 กก.)- Franck David — แข่งขันเรือใบ, ชาย ประเภท Lechner Sailboard - Nicolas Hénard และ Yves Loday — แข่งขันเรือใบ, ชาย ประเภท Tornado

**16x16px เหรียญเงิน**
 Sylvain Curinier — พายเรือแคนู, ชายเดี่ยว ประเภท K1 Kayak Slalom- Jeannie Longo-Ciprelli — ขี่จักรยาน, หญิงเดี่ยว- Pascal Tayot — ยูโด, ชาย รุ่น Middleweight (86 กก.)- Franck Badiou — ยิงปืน, ชาย ประเภทปืนลม- Jean-Philippe Gatien — ปิงปอง, ชายเดี่ยว

**16x16px เหรียญทองแดง**
 Olivier Boivin และ Didier Hoyer — พายเรือแคนู, ชาย ประเภท C2 1000 เมตร- Jacky Avril — พายเรือแคนู, ชายเดี่ยว ประเภท C1 Canadian Slalom- Frank Adisson และ Wilfrid Forgues — พายเรือแคนู, Men's C2 Canadian Slalom Pairs - Hervé Boussard, Didier Faivre-Pierret, Philippe Gaumont, และ Jean-Louis Harel — ปั่นจักรยาน, ประเภททีมชาย Road Race - Hubert Bourdy, Hervé Godignon, Eric Navet, และ Michel Robert — ขี่ม้า, ประเภทแข่งกระโดดทีม- Jean-Michel Henry — ฟันดาบ, ประเภทเอเป้บุคคลชาย - Jean-François Lamour — ฟันดาบ, ประเภทเซเบอร์บุคคลชาย- Jean-Philippe Daurelle, Franck Ducheix, Hervé Granger-Veyron, Pierre Guichot, และ Jean-François Lamour — ฟันดาบ, ประเภทเซเบอร์ทีมชาย- Philippe Debureau, Philippe Gardent, Denis Lathoud, Pascal Mahe, Philippe Medard, Gael Monthurel, Laurent Munier, Frédéric Perez, Thierry Perreux, Alain Portes, Eric Quintin, Jackson Richardson, Stéphane Stoecklin, Jean-Luc Thiebaut, Denis Tristant, และ Frederic Volle — แฮนด์บอล, ประเภททีมชาย- Bertrand Damaisin — ยูโด, ชาย รุ่น Half Middleweight (78 กก.) - David Douillet — ยูโด, ชาย รุ่น Heavyweight - Laetitia Meignan — ยูโด, หญิง รุ่น Half Heavyweight (72 กก.)- Nathalie Lupino — ยูโด, หญิง รุ่น Heavyweight - Stéphan Caron — ว่ายน้ำ, 100 เมตร ชาย ท่าฟรีสไตล์ - Franck Esposito — ว่ายน้ำ, 200 เมตร ชาย ท่าผีเสื้อ - Catherine Plewinski — ว่ายน้ำ, 100 เมตร หญิง ท่าผีเสื้อ 

**อ้างอิง**
ฝรั่งเศส
รีว มูรากามิ

รีว มูรากามิ (村上 龍) ชื่อเกิดคือ รีวโนซูเกะ มูรากามิ (村上 龍之介) เกิดเมื่อวันที่ 19 กุมภาพันธ์ 1952 ในซาเซโบะ จังหวัดนางาซากิ เป็นนักเขียนนวนิยายและนักสร้างหนัง เขาถูกยกย่องว่าเป็น 'มาราโดนาแห่งวงวรรณกรรมญี่ปุ่น'

**ผลงาน**
ผลงานชิ้นแรกของมูรากามิเป็นนิยายขนาดสั้นชื่อ Almost Transparent Blue เขียนขึ้นขณะที่เขายังเป็นนักศึกษามหาวิทยาลัยศิลปะมุซาชิโนะ เนื้อหาเกี่ยวกับความสำส่อนทางเพศและการเสพยาในหมู่เยาวชนวัยรุ่นญี่ปุ่น นิยายเรื่องนี้ได้รับเสียงชื่นชมว่าเป็นวรรณกรรมรูปแบบใหม่ และได้รับรางวัลผลงานนักเขียนหน้าใหม่ยอดเยี่ยมในปี 1976 ถึงแม้จะมีคนวิพากษ์วิจารณ์ว่าเป็นนักประพันธ์แห่งยุคเสื่อมทราม ต่อมาในปีเดียวกัน Almost Transparent Blue ได้รับรางวัลอะคุตะกะวะ ส่งผลให้มูรากามิเป็นนักเขียนระดับเบสเซลเลอร์ขึ้นมาทันที ในปี 1980 เขาตีพิมพ์นิยายที่มีขนาดยาวกว่ามากชื่อ Coin Locker Babies และเป็นอีกครั้งที่ผลงานของเขาได้รับคำชื่นชม
นิยายเรื่อง Audition ถูกดัดแปลงเป็นภาพยนตร์โดยผู้กำกับหนังเลือดสาด ทาคาชิ มิอิเกะ มูรากามิชื่นชอบเป็นอย่างมาก และอวยพรให้มิอิเกะประสบความสำเร็จในการสร้างภาพยนตร์ที่ดัดแปลงมาจากนิยายอีกเรื่องของเขาชื่อ Coin Locker Babies บทภาพยนตร์ถูกส่งต่อไปให้ผู้กำกับ จอร์แดน กัลแลนด์ ดำเนินการ อย่างไรก็ตาม มิอิเกะไม่อาจหาทุนมาทำโครงการนี้ได้ ปัจจุบัน บทดัดแปลงที่กำกับโดย มิเชล ซิเว็ตต้า อยู่ระหว่างการถ่ายทำ
นอกจากนี้ มูรากามิยังเล่นกลองในวงดนตรีร็อกที่เรียกว่า ซีลาแคนท์ (Coelacanth) และเป็นพิธีกรรายการโทรทัศน์

**รายชื่อหนังสือโดยสังเขป**

**รายชื่อภาพยนตร์โดยสังเขป**
หมวดหมู่:นักเขียนชาวญี่ปุ่น
หมวดหมู่:ผู้กำกับภาพยนตร์ชาวญี่ปุ่น
หมวดหมู่:บุคคลจากซาเซโบะ
หมวดหมู่:บุคคลจากฟุซซะ
คริสติน ครูก

คริสติน ลอรา ครูก (k; 30 ธันวาคม ค.ศ. 1982 -) นักแสดงชาวแคนาดาเชื้อสายเนเธอร์แลนด์และจีน มีชื่อเสียงจากบทบาทการแสดงเป็นลานา แลงก์ แฟนสาวของคลาร์ก เคนต์ ในภาพยนตร์ซีรีส์สมอลวิลล์ เป็นเวลาแปดปีตั้งแต่ปี 2001 และได้รับบทนำในภาพยนตร์เรื่อง สงครามนักฆ่ามหากาฬ โดยรับบทเป็นชุนลี ซึ่งเป็นตัวละครจากสตรีทไฟท์เตอร์ 
คริสติน ครูก เกิดที่แวนคูเวอร์ บริติชโคลัมเบีย  บิดาคือ ปีเตอร์ ครูก มีเชื้อสายดัตช์ ส่วนมารดาของเธอ ดิอันนา เช ซึ่งมีเชื้อสายจีนแต่เกิดที่ประเทศอินโดนีเซีย และยายของเธอเป็นชาวจาเมกาเชื้อสายจีน เธอฝึกฝนการเล่นยิมนาสติกตั้งแต่เด็ก และเริ่มมีผลงานแสดงจากซีรีส์แคนาดาเรื่อง Edgemont (2001-2005) และรับบทนำเป็นสโนว์ไวต์ ในภาพยนตร์ทางโทรทัศน์ของแคนาดาเรื่อง Snow White: The Fairest of Them All

**อ้างอิง**

**แหล่งข้อมูลอื่น**
 name=Kristin Kreuk
หมวดหมู่:สมอลล์วิลล์
หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
หมวดหมู่:ชาวแคนาดาเชื้อสายดัตช์
หมวดหมู่:ชาวแคนาดาเชื้อสายจีน
หมวดหมู่:บุคคลจากแวนคูเวอร์
หมวดหมู่:นักแสดงหญิงชาวแคนาดาเชื้อสายเอเชีย
รายชื่ออักษรย่อของจังหวัดในประเทศไทย

ต่อไปนี้คือ รายชื่ออักษรย่อของจังหวัดในประเทศไทย ทั้ง 76 จังหวัดเรียงตามตัวอักษร

**ดูเพิ่ม**
 รายการธงประจำจังหวัดของไทย- ตราประจำจังหวัดของไทย- รายการคำขวัญประจำจังหวัดของไทย- รายชื่อพันธุ์ไม้มงคลพระราชทานประจำจังหวัด- รายการดอกไม้ประจำจังหวัดของไทย- รายการสัตว์น้ำประจำจังหวัดของไทย

**อ้างอิง==
อาเซียนพาราเกมส์ 2001

อาเซียนพาราเกมส์ 2001 (2001 ASEAN Para Games) เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 1 ระหว่างวันที่ 25 - 30 ตุลาคม พ.ศ. 2544 (ค.ศ. 2001) จัดขึ้นที่ กัวลาลัมเปอร์ ประเทศมาเลเซีย

**สนามกีฬาหลัก**
 สนามกีฬาแห่งชาติบูกิตจาลีล (สนามกีฬาหลัก)- ปุตราอินดอร์สเตเดียม

**การแข่งขัน**

**ประเทศที่เข้าร่วม**
ประเทศที่เข้าร่วมกีฬาอาเซียนพาราเกมส์ 2001 มีทั้งหมด 10 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน
*อาเซียนพาราเกมส์
*อาเซียนพาราเกมส์
*อาเซียนพาราเกมส์
*อาเซียนพาราเกมส์
*อาเซียนพาราเกมส์ (เจ้าภาพ)
*อาเซียนพาราเกมส์
*อาเซียนพาราเกมส์
*อาเซียนพาราเกมส์
*อาเซียนพาราเกมส์
*อาเซียนพาราเกมส์

**ชนิดกีฬา**
 กรีฑาคนพิการ- ว่ายน้ำคนพิการ

**สรุปเหรียญการแข่งขัน**

**ดูเพิ่ม**
 ซีเกมส์ 2001

**อ้างอิง**

**แหล่งข้อมูลอื่น**
  ASEAN Para Games Website
หมวดหมู่:การแข่งขันกีฬาระดับนานาชาติที่กัวลาลัมเปอร์เป็นเจ้าภาพ
หมวดหมู่:กีฬาในประเทศมาเลเซียปี พ.ศ. 2544
หมวดหมู่:เทศกาลกีฬาในประเทศมาเลเซีย
หมวดหมู่:มหกรรมกีฬาในประเทศมาเลเซีย
หมวดหมู่:ประเทศมาเลเซียในปี พ.ศ. 2544
หมวดหมู่:อาเซียนพาราเกมส์
เกล แอนน์ เฮิร์ด

เกล แอนน์ เฮิร์ด (Gale Anne Hurd; เกิดวันที่ 25 ตุลาคม ค.ศ. 1955) เป็นผู้อำนวยการสร้างภาพยนตร์และโทรทัศน์ชาวอเมริกา ผู้ก่อตั้ง วัลฮัลลาเอนเตอร์เทนเมนต์ (แปซิฟิกเวสเทิร์นโปรดักชันส์ เดิม) และอดีตเลขานุการบันทึกเสียงของ สมาคมผู้อำนวยการสร้างแห่งอเมริกา

**อ้างอิง**

**แหล่งข้อมูลอื่น**
 name=Gale Anne Hurd
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักเขียนบทภาพยนตร์ชาวอเมริกัน
หมวดหมู่:บุคคลจากลอสแอนเจลิส
ราชมงคลเกมส์ ครั้งที่ 23

กีฬามหาวิทยาลัยเทคโนโลยีราชมงคลแห่งประเทศไทย  ครั้งที่ 23 (ราชมงคลเกมส์ 23 ธัญบุรี 2006) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 3 ถึง 9 กุมภาพันธ์ พ.ศ. 2550 ณ มหาวิทยาลัยเทคโนโลยีราชมงคลธัญบุรี จังหวัดปทุมธานี
เดิมการแข่งขันกีฬาราชมงคลเกมส์ ครั้งที่ 23 กำหนดจัดขึ้น ณ มหาวิทยาลัยเทคโนโลยีราชมงคศรีวิชัย แต่เนื่องจากไม่แน่ใจในความปลอดภัยจากปัญหาชายแดนภาคใต้ จึงย้ายมาจัดที่มหาวิทยาลัยเทคโนโลยีราชมงคลธัญบุรีเป็นครั้งที่ 2 ติดต่อกัน
ในการแข่งขันกีฬาราชมงคลเกมส์ในครั้งนี้ ได้รับพระกรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานถ้วยรางวัลแก่มหาวิทยาลัยเทคโนโลยีราชมงคล ที่ได้รับเหรียญทองสูงที่สุด คือ มหาวิทยาลัยเทคโนโลยีราชมงคลล้านนา

**ชนิดกีฬา**
มีการแข่งขันกีฬาทั้งสิ้น 10 ชนิดกีฬา ได้แก่
*กรีฑา
*ว่ายน้ำ
*บาสเกตบอล
*ฟุตบอล
*วอลเลย์บอล
*เซปักตะกร้อ
*เปตอง
*ตะกร้อลอดห่วง
*หมากล้อม
*ฟุตซอล

**อ้างอิง**

**ดูเพิ่ม**
 กีฬามหาวิทยาลัยเทคโนโลยีราชมงคลแห่งประเทศไทย
23
หมวดหมู่:มหาวิทยาลัยเทคโนโลยีราชมงคลธัญบุรี
เทศบาลเมืองตากใบ

เทศบาลเมืองตากใบ เป็นเทศบาลเมืองแห่งหนึ่งในอำเภอตากใบ จังหวัดนราธิวาส ตั้งอยู่ริมแม่น้ำบางนราทางตะวันออกสุดของจังหวัดนราธิวาส โดยฝั่งตรงข้ามแม่น้ำบางนราเป็นอำเภอตุมปัต รัฐกลันตัน ประเทศมาเลเซีย เมืองตากใบห่างจากเมืองนราธิวาสไปทางทิศใต้ประมาณ 38 กิโลเมตร และห่างจากกรุงเทพมหานครไปทางทิศใต้ประมาณ 1,182 กิโลเมตร เขตเทศบาลมีพื้นที่ 9.149 ตารางกิโลเมตร ครอบคลุมบางส่วนของตำบลเจ๊ะเห ได้แก่ หมู่ที่ 1, 2, 6, 7 ทั้งหมู่บ้าน และบางส่วนของหมู่ที่ 3,4

**ประวัติ**
เมืองตากใบได้รับการจัดตั้งเป็นสุขาภิบาล เมื่อปี พ.ศ. 2499 ต่อมาได้ยกฐานะจากสุขาภิบาลเป็นเทศบาลตำบลเมื่อวันที่ 24 กุมภาพันธ์ พ.ศ. 2542 และต่อมาเปลี่ยนแปลงเป็นเทศบาลเมือง เมื่อวันที่ 31 มกราคม พ.ศ. 2551 ตามประกาศกระทรวงมหาดไทย ลงวันที่ 26 ธันวาคม พ.ศ. 2550

**ชุมชน**
เทศบาลเมืองตากใบแบ่งการปกครองออกเป็น 9 ชุมชน ดั้งนี้- ชุมชนตะปอเยาะ- ชุมชนตาบาปาเร๊ะ- ชุมชนตาบาฮีเล- ชุมชนสามัคคี- ชุมชนบางน้อย- ชุมชนตลาดตากใบ- ชุมชนฮูมอลานัส- ชุมชนท่าแพรก- ชุมชนภัทรภักดี

**ประชากร**

**การศึกษา**
โรงเรียนในเขตเทศบาลเมืองตากใบ- โรงเรียนตากใบ (มัธยมต้น-มัธยมศึกษาตอนปลาย) - โรงเรียนบ้านตาบา (อนุบาล-มัธยมศึกษาตอนต้น) - โรงเรียนวัดชลธาราสิงเห (อนุบาล-ประถมศึกษา) - โรงเรียนบ้านหัวคลอง (อนุบาล-ประถมศึกษา) - โรงเรียนนูรุดดิน (มัธยมต้น-มัธยมศึกษาตอนปลาย) (โรงเรียนเอกชนสอนศาสนาอิสลาม) - โรงเรียนสอนศาสนาตาดีกาอุลเวียะห์- โรงเรียนอนุบาลบ้านสมถวิล

**อ้างอิง**
ตากใบ
ตากใบ
หมวดหมู่:อำเภอตากใบ
หมวดหมู่:จุดผ่านแดนมาเลเซีย–ไทย
วัก

วัก (vug) คือ ช่องว่างหรือโพรงเล็กๆในสายแร่หรือหิน โดยปรกติจะมีผลึกแร่ต่างชนิดกับผลึกแร่ของหินที่ล้อมรอบอยู่เคลือบผนังช่องว่างนั้น บางครั้งอาจมีกระบวนการเกิดค่อนข้างหลากหลาย รอยแยกและรอยแตกทั้งหมดมักเกิดจากกระบวนการทางธรณีแปรสัณฐาน (การคดโค้งโก่งงอและรอยเลื่อน) โดยแร่ ควอตส์ แคลไซน์ และแร่ทุติยภูมิต่างๆ จะเข้าไปเติมในรอยแตกนั้น รอยเปิดและหินกรวดเหลี่ยมยุบ มวลเศษหินซึ่งประกอบด้วยกรวดเหลี่ยมที่เกิดจากการยุบตัวลงมาของเพดานหินในโพรงหิน หรือถ้ำหรือของหินท้องที่ซึ่งอยู่เหนือหินอัคนีแทรกซอน เป็นตัวสำคัญของบริเวณที่มีการเกิดวัก วักบางครั้งเป็นผลจากเมื่อผลึกแร่หรือฟอสซิลในเนื้อหินที่เกิดการกัดกร่อนและถูกละลายออกมาอาศัยอยู่ในช่องว่าง โดยบริเวณผิวหน้าของโพรงข้างในหินจะถูกเคลือบและตกผลึกของสารละลาย ถ้ามีการเกิดอย่างเสถียรและช้าๆจะทำให้เกิดเป็นผลึกแร่ หรือผลึกที่มีหน้าสมบูรณ์ สวยงาม 
วักมักไม่พบในสายแร่ แนวแตกหรือรอยแยกขนาดใหญ่ที่ปะทุให้เห็นเป็นแนวยาวแต่อาจพบการเกิดวักในช่องว่างหรือโพรงที่เกิดตามธรรมชาติใต้ผิวดินหรือเกิดขึ้นจากองอากาศในเนื้อหิน โดยเฉพาะหินภูเขาไฟ จีโอดเป็นวักปกติที่เกิดในหิน
คำว่า วัก เป็นชื่อภาษาอังกฤษตั้งโดย Cornish miners ภาษา Cornish มาจากคำว่า vooga แปลว่า "ถ้ำ" โดยสามารถสะกดได้อีกว่า vugg และ vugh

**อ้างอิง**
 ราชบัณฑิตยสถาน. พจนานุกรม ศัพท์ธรณีวิทยา. พิมพ์ครั้งที่ 1. กรุงเทพฯ: ราชบัณฑิตยสถาน, 2544.384 หน้า.

**แหล่งข้อมูลอื่น**
หมวดหมู่:ถ้ำ
หมวดหมู่:ศิลาวิทยา
หมวดหมู่:ธรณีวิทยา
เทศบาลเมืองนราธิวาส

เทศบาลเมืองนราธิวาส เป็นเทศบาลเมืองแห่งหนึ่งในอำเภอเมืองนราธิวาส จังหวัดนราธิวาส ตั้งอยู่บริเวณปากแม่น้ำบางนราริมฝั่งตะวันตก ซึ่งไหลออกสู่อ่าวไทยทางทิศเหนือ ห่างจากกรุงเทพมหานครไปทางทิศใต้ 1,141 กิโลเมตร มีพื้นที่ครอบคลุมตำบลบางนาคทั้งตำบล และมีประชากรในปี พ.ศ. 2565 จำนวน 42,007 คน

**ประวัติ**
เทศบาลเมืองนราธิวาสเดิมชื่อ "บางนรา" ลักษณะเป็นหมู่บ้านชายทะเล และเป็นท่าเรือสำคัญในแถบนี้ ต่อมาได้มีพระราชกฤษฎีกาจัดตั้งเทศบาลเมืองนราธิวาส เมื่อวันที่ 28 พฤศจิกายน พ.ศ. 2479 และได้มีการเปลี่ยนแปลงเขตเทศบาลเมืองนราธิวาสใหม่ เมื่อวันที่ 3 สิงหาคม พ.ศ. 2499

**ภูมิศาสตร์**
เมืองนราธิวาสตั้งอยู่ติดทะเลด้านอ่าวไทย บนชายฝั่งตะวันออกของคาบสมุทรมลายู สภาพโดยทั่วไปลักษณะเป็นที่ราบลุ่มริมฝั่งแม่น้ำ มีแม่น้ำบางนราเป็นแม่น้ำสายหลักไหลผ่านทางทิศตะวันออกของตัวเมือง นอกจากนี้ ยังมีแม่น้ำโคกเคียน และคลองยะกัง มีอาณาเขตโดยสังเขป ดังนี้- ทิศเหนือ ติดทะเลด้านอ่าวไทย- ทิศใต้ ติดกับตำบลลำภู- ทิศตะวันออก ติดแม่น้ำบางนรา และตำบลกะลุวอเหนือ- ทิศตะวันตก ติดกับตำบลโคกเคียน

**ชุมชน**
ชุมชนในเขตเทศบาลเมืองนราธิวาสมีทั้งหมด 35 ชุมชน ดังต่อไปนี้- ชุมชนกาแลตาแป 	- ชุมชนกำปงปายง 	- ชุมชนท่าเรือ 2000 	- ชุมชนพนาสณฑ์- ชุมชนกาแลปาแย 	- ชุมชนจือปอ 	- ชุมชนบางนาค 	- ชุมชนพิทักษ์ลิขิต- ชุมชนกำปงตาโก๊ะ 	- ชุมชนชายทะเล 	- ชุมชนบือตง 	- ชุมชนมัดยามัน- ชุมชนกำปงบารู 1 	- ชุมชน ณ นคร 	- ชุมชนบูรณะ 	- ชุมชนเมาะสือแม- ชุมชนกำปงบารู 2 	- ชุมชนตลาดเก่า 	- ชุมชนประชาภิรมย์ 	- ชุมชนยะกัง 1- ชุมชนกำปงบารู 3 	- ชุมชนโต๊ะกอดอร์ 	- ชุมชนประชาร่วมใจ 	- ชุมชนยะกัง 2- ชุมชนรายอบือรากะ 	- ชุมชนร่วมอุทิศ 	- ชุมชนละม้ายอุทิศ 	- ชุมชนวัดบางนรา- ชุมชนสมัยอาณาจักร 	- ชุมชนหลังตลาดสด 	- ชุมชนอดุลตานนท์ 	- ชุมชนฮูยงตันหยง- ชุมชน 912 	- ชุมชนกูแบบาเดาะ 	 	 - ชุมชนตรอกช้างสมานฉันท์

**การศึกษา**
 สถาบันการศึกษาสังกัดเทศบาล
 สถาบันการศึกษาสังกัด สพท. นราธิวาส เขต 1- โรงเรียนอนุบาลนราธิวาส- โรงเรียนเมืองนราธิวาส

**อ้างอิง**

**แหล่งข้อมูลอื่น**
  เว็บไซต์เทศบาลเมืองนราธิวาส
นราธิวาส
นราธิวาส
หมวดหมู่:อำเภอเมืองนราธิวาส
ชะทอยยันซี

แก้วตาเสือ
แก้วตาเสือ
ในทางอัญมณีวิทยา ชะทอยยันซี (chatoyancy, /ʃəˈtɔɪ.ənsi/) หรือ ปรากฏการณ์ตาแมว คือ การเหลือบแสงเป็นปรากฏการณ์การสะท้อนแสงของแร่โปร่งแสงบางชนิด ทำให้เกิดความวาวคล้ายไหมหรือคล้ายตาแมว
มีลักษณะเป็นแถบแสงเหลือบตั้งฉากกับความยาวของเส้นใยหรือแนวของมลทิน เนื่องจากแร่นั้นประกอบด้วยเส้นใยรูปเข็มหรือรูปท่อ ช่องว่างที่เป็นแนวยาวคล้ายเสี้ยน หรือมลทินที่เรียงตัวขนานกัน
การเหลือบแสงนี้พบได้ชัดเจนในแร่ที่เจียระไนแบบหลังเบี้ยโดยการจัดให้รับแสง
เช่น แร่คริโซเบริลชนิดไพฑูรย์ (แก้วตาแมว) แร่ควอตซ์แทนที่แร่โครซิโดไลต์ (แก้วตาเสือ) ทัวร์มาลีนเบริล เซอร์คอน โอปอล

**อ้างอิง**
 พจนานุกรม ศัพท์ธรณีวิทยา พ.ศ. 2530
หมวดหมู่:ปรากฏการณ์ทางแสง
หมวดหมู่:วิทยาแร่
เจ้าแว่นทิพย์แห่งเชียงตุง

เจ้าแว่นทิพย์  ณ เชียงตุง พระธิดาในเจ้าฟ้าก้อนแก้วอินแถลง เจ้าฟ้าเชียงตุงองค์ที่ 6 ประสูติแต่เจ้านางบัวทิพย์หลวง โดยเจ้าแว่นทิพย์ได้เสกสมรสกับเจ้าห่มฟ้า จากเมืองแสนหวีด้วยเหตุผลทางการเมือง ท้ายที่สุด ทั้งสองพระองค์ก็หย่าขาดจากกัน

**ประวัติ**
เจ้าแว่นทิพย์  ณ เชียงตุง พระธิดาในเจ้าฟ้ารัตนะก้อนแก้วอินแถลง เจ้าฟ้าเชียงตุงองค์ที่ 6 ประสูติแต่เจ้านางบัวทิพย์หลวง โดยเจ้าแว่นทิพย์มีพี่น้องร่วมมารดา 5 คน ได้แก่  
#เจ้านางแว่นแก้ว  ณ เชียงตุง
#เจ้านางสุคันธา ณ เชียงตุง
#เจ้านางแว่นทิพ ณ เชียงตุง
#เจ้าสิงห์ไชย ณ เชียงตุง
#เจ้าแก้วเมืองมา  ณ เชียงตุง

**สมรส**
เจ้าแว่นทิพย์ ได้เสกสมรสกับเจ้าห่มฟ้า เมืองแสนหวี โดยในพิธีแต่งงานเจ้าห่มฟ้าได้แห่ขันหมากข้ามาหน้าหอคำเมืองเชียงตุง โดยเจ้าห่มฟ้าประทับอยู่บนหลังช้างตามประเพณี และจัดพิธีสมรสที่หน้าหอหลวงเมืองเชียงตุง โดยมีชาวเมืองเชียงตุงร่วมแสดงความยินดีแก่ทั้งสองพระองค์ แต่อย่างไรก็ตามการสมรสของทั้งสองพระองค์ไม่ได้เกิดจากความรัก แต่หากเกิดจากการเมืองระหว่างรัฐ ท้ายที่สุดชีวิตรักของทั้งสองพระองค์จึงสิ้นสุดโดยการหย่าขาดจากกัน

**ราชตระกูล**

**อ้างอิง**

**แหล่งข้อมูลอื่น**
 รวมหลานเจ้าไทยใหญ่ เจียงตุง date=2005-12-24 
หมวดหมู่:เจ้าหญิงเชียงตุง
หมวดหมู่:ราชธิดาในเจ้าผู้ครองนครฝ่ายเหนือ‎
หมวดหมู่:บุคคลจากเชียงตุง
หมวดหมู่:เจ้าหญิงแสนหวีเหนือ
รอยชีวิต

รอยชีวิต (ญี่ปุ่น: 個人的な体験, Kojinteki na taiken; อังกฤษ: A Personal Matter) เป็นนิยายที่เขียนโดยนักเขียนรางวัลโนเบลปี 1994, เค็นซะบุโร โอเอะ ซึ่งอัดแน่นไปด้วยมโนภาพของความตาย การผุสลาย และเซ็กส์ เขียนขึ้นในปี 1964 และได้รับรางวัลวรรณกรรมชิงโชซะ รอยชีวิต เป็นนิยายกึ่งอัตชีวประวัติที่ดำมืดและล้วงลึกเข้าไปในประสบการณ์ชีวิตส่วนตัวของโอเอะ บอกเล่าเรื่องราวของเบิร์ด ชายผู้ซึ่งต้องเผชิญหน้ากับลูกชายที่เกิดมามีความพิการทางสมอง
รอยชีวิต แปลโดย เดือนเต็ม กฤษดาธานนท์ และจัดพิมพ์โดย สนพ.นานมีบุ๊คส์ ในเดือนมีนาคม พ.ศ. 2546

**พล็อตเรื่อง**
ลูกชายของเบิร์ดเกิดมาพร้อมกับความผิดปกติทางสมอง เบิร์ดพยายามที่จะหลีกหนีความรับผิดชอบโดยการหันหน้าไปพึ่งแอลกอฮอล์และคนรักเก่า และต้องตัดสินใจว่าสุดท้ายจะปล่อยให้ลูกมีชีวิตอยู่ต่อไปหรือไม่
หมวดหมู่:วรรณกรรมญี่ปุ่น
คาทีดรา

คาทีดราที่มหาวิหารโวลเทอร์ราในอิตาลี
ไฟล์:Roma-san giovanni03.jpg|thumb|right|250px|คาทีดราของพระสันตะปาปาในมุขโค้งด้านสกัดของมหาวิหารนักบุญยอห์น ลาเตรันซึ่งเป็นมหาวิหารของกรุงโรม
คาทีดรา (cathedra) หรือ อาสนะบิชอป (bishop's throne) เป็นเก้าอี้ของบิชอป เป็นสัญลักษณ์แห่งอำนาจในการเทศนาของบิชอปในคริสตจักรคาทอลิก คริสจักรอีสเทิร์นออร์ทอดอกซ์ และกลุ่มอังกลิคัน คริสต์ศาสนสถานซึ่งเป็นที่ตั้งของอาสนะบิชอปจึงเรียกว่า อาสนวิหาร (cathedral)
คำว่า "cathedra" ปรากฏในวรรณกรรมคริสเตียนยุคแรกในวลี "cathedrae apostolorum" ซึ่งบ่งบอกถึงอำนาจที่รับมาโดยตรงจากอัครทูต

**อ้างอิง**

**แหล่งข้อมูลอื่น**
หมวดหมู่:สถาปัตยกรรมคริสต์ศาสนสถาน
โรงเรียนวูดสต็อก

โรงเรียนวู๊ดสต็อก (Woodstock School) เป็นโรงเรียนประจำ ที่อยู่ในรัฐอุตตราขัณฑ์ ประเทศอินเดีย มีตั้งแต่ระดับชั้นเนอร์สเซอรี่ จนถึงระดับชั้นมัธยมศึกษาปีที่ 6 (KG-Grade 12) เป็นโรงเรียนคริสเตียน และโรงเรียนนานาชาติ ส่วนใหญ่มีครูผู้สอนมากจากยุโรปและสหรัฐอเมริกา

**ด้านวิชาการ**
โรงเรียนวู๊ดสต็อกมีหลายทางเลือกให้สำหรับนักเรียนที่สำเร็จการศึกษา ทั้งเป็นโรงเรียนที่ได้รับการรับรองโดยสมาคมกลางของรัฐ และใบประกาศนียบัตรมีมาตรฐานเทียบเท่ากับประกาศนียบัตรระดับชั้นมัธยมปลายของสหรัฐอเมริกา โรงเรียนแห่งนี้เป็นศูนย์ทดสอบสำหรับการทดสอบของคณะกรรมการวิทยาลัย รวมทั้งการสอบSATและAdvanced Placement นอกจากนี้ การสอบIGCSEและการเตรียมการต่างๆได้มีการนำเสนอขึ้นที่วูดสต็อกแห่งนี้ ทางโรงเรียนยังได้มีการจัดเตรียมนักเรียนสำหรับการศึกษาต่อเนื่องในประเทศอินเดียโดยหน่วยงานวู๊ดสต็อก อินเดียน มาร์กชีท ซึ่งเป็นที่ยอมรับโดยสมาคมมหาวิทยาลัยอินเดีย คิดเป็น 10+2 ช่วงชั้นในระบบการศึกษาของอินเดีย

**วิทยาเขต**
วิทยาเขตของโรงเรียนวู๊ดสต็อกตั้งอยู่ในเขตปลายเทือกเขาหิมาลัยและ มี กระจาย ทั่ว พื้นที่ ประมาณ 250 ไร่ (1.0 ตารางกิโลเมตร) และตั้งอยู่ในพื้นที่ป่าที่มีความหลากหลายของพืชนานาชนิด อาทิ โอ๊ก และพันธุ์ไม้พุ่มต่างๆ

**ศิษย์เก่า และนักเรียนไทยในปัจจุบัน**
ธารินทร์ นิมมานเหมินทร์ และศิรินทร์ นิมมานเหมินทร์ (น้องชาย) เป็นศิษย์เก่าของโรงเรียนวู๊ดสต็อก รวมทั้งนิพัทธ์ พุกนะสุต เป็นอีกผู้หนึ่งที่เข้าโรงเรียนในรุ่นหลัง
ปัจจุบันมีนักเรียนชาวไทยเรียนอยู่ที่โรงเรียนแห่งนี้เป็นจำนวนค่อนข้างน้อย สาเหตุที่มีนักเรียนไทยน้อยคือ ค่าเล่าเรียนค่อนข้างสูง (ประมาณ 5 แสนบาทต่อปี) โดยทุก ๆ ปี ทางโรงเรียนจะมาที่เมืองไทยในช่วงกุมภาพันธ์ที่ศูนย์การประชุมแห่งชาติสิริกิติ์ ในงานที่มีชื่อว่า The Great Indian Education Fair

**อ้างอิง**

**แหล่งข้อมูลอื่น**
  Woodstock School website-  Woodstock School alumni website date=2018-08-04 -  Winterline Foundation website date=2017-11-19 
หมวดหมู่:โรงเรียนนานาชาติในประเทศอินเดีย
หมวดหมู่:โรงเรียนคริสเตียน
แท่นตั้งศพ

ไฟล์:Krzysztof Opalinski dead Sierakow.jpg|thumb|260px |“แท่นตั้งศพ” ของคริสตอฟ โอพาลินสกี, คริสต์ศตวรรษที่ 17
แท่นตั้งศพ (Catafalque ( ออกเสียง)) คือแท่นที่มักจะเคลื่อนที่ได้ที่ใช้ในการตั้งหีบศพ หรือร่างของผู้ตายระหว่างพิธีศพหรือพิธีรำลึกผู้ตาย หลังจากพิธีมาสเรควีเอ็มของโรมันคาทอลิกแล้วแท่นตั้งศพก็อาจจะใช้ตั้งร่างของผู้ตายในการทำพิธีพิธียกบาปให้แก่ผู้ตาย (Absolution of the dead)
“Catafalque” มาจากภาษาอิตาลี “Catafalco” ที่แปลว่า “นั่งร้าน” “แท่นตั้งศพ” ที่มีชื่อเสียงที่สุดออกแบบโดยไมเคิล แอนเจโลสำหรับเพื่อนศิลปินด้วยกันในปี ค.ศ. 1564 การตกแต่ง “แท่นตั้งศพ” เรียกว่า “ปราสาทแห่งความเศร้า” (Castrum doloris)  

**แท่นตั้งศพของประธานาธิบดีลิงคอล์น**
แท่นตั้งศพลิงคอล์นภายในตึกรัฐสภาแห่งสหรัฐอเมริกา
ในสหรัฐอเมริกาแท่นตั้งศพลิงคอล์นใช้เป็นครั้งแรกในการวางศพประธานาธิบดีลิงคอล์นในปี ค.ศ. 1865 และใช้ต่อมาในการตั้งศพเคารพ (Lying in state) ของบุคคลสำคัญภายใต้โดมตึกรัฐสภาแห่งสหรัฐอเมริกา เมื่อไม่ใช้แท่นตั้งศพก็จะตั้งแสดงให้ประชาชนได้ชมในหอแสดงภายในศูนย์นักท่องเที่ยวของตึกรัฐสภา
แท่นตั้งศพลิงคอล์นเป็นแท่นที่ทำจากแผ่นไม้สนเชื่อมกันด้วยตาปูคลุมด้วยผ้าดำ บางครั้งแม้ฐานก็จะได้รับการเปลี่ยนแปลงให้เหมาะสมกับขนาดของโลงที่มีขนาดใหญ่ขึ้นในปัจจุบัน แต่โดยทั่วไปแล้วก็ยังเป็นแท่นเดิมที่ใช้มาตั้งแต่สมัยของประธานาธิบดีลิงคอล์น ในปัจจุบันแท่นวางศพนี้มีความยาว 216 เซนติเมตร กว้าง 76 เซนติเมตร และสูง 61 เซนติเมตร ฐานแท่นยาว 269 เซนติเมตร กว้าง 131 เซนติเมตร และสูง 5 เซนติเมตร ตัวฐานแท่นยาว 338 เซนติเมตร กว้าง 183 เซนติเมตร และสูง 23.5 เซนติเมตร ผ้าคลุมดำได้รับการเปลี่ยนหลายครั้งแตกการจีบตกแต่งยังคงเป็นลักษณะเดียวกับที่ทำไว้ในปี ค.ศ. 1865 
แท่นตั้งศพลิงคอล์นใช้ครั้งล่าสุดในการตั้งศพของประธานาธิบดีเจอรัลด์ ฟอร์ด

**อ้างอิง**

**ดูเพิ่ม **
 งานศพ 
หมวดหมู่:ประเพณีเกี่ยวกับความตาย
มหาวิหารนักบุญมาระโก

ด้านหน้ามหาวิหารซันมาร์โก
มหาวิหารนักบุญมาระโก หรือชื่อเต็มคือ อัครบิดรอาสนมหาวิหารนักบุญมาระโก (Basilica Cattedrale Patriarcale di San Marco, St Mark's Basilica หรือ Saint Mark's Basilica) เป็นโบสถ์โรมันคาทอลิก ระดับมหาวิหารรอง ประจำเขตอัครบิดรเวนิสในประเทศอิตาลี สถาปัตยกรรมที่เห็นอยู่ในปัจจุบันเป็นแบบกอทิก ได้รับการเสกในปี ค.ศ. 1094
มหาวิหารนักบุญมาระโกที่เป็นตัวอย่างอันสำคัญของสถาปัตยกรรมไบแซนไทน์ตั้งอยู่ที่จัตุรัสซันมาร์โกติดและเชื่อมกับปาลัซโซดูกาเล เดิมตัวโบสถ์เป็นโบสถ์น้อยของประมุขผู้ครองเวนิส และมิได้เป็นมหาวิหารของเมือง แต่ตั้งแต่ปี ค.ศ. 1807 เป็นต้นมาจึงใช้เป็นที่นั่งของอัครบิดรแห่งเวนิส ตัวสิ่งก่อสร้างเป็นสิ่งก่อสร้างที่สร้างอย่างงดงามประดับด้วยงานโมเสกแบบไบแซนไทน์ และ ประติมากรรมต่างที่แสดงถึงความอุดมสมบูรณ์ อำนาจ และ ความมั่งคั่งของเวนิส ตั้งแต่คริสต์ศตวรรษที่ 11 ก็ได้รับสมญาว่า “Chiesa d'Oro” หรือ “โบสถ์ทอง” 

**ระเบียงภาพ**
ไฟล์:57VeneziaPzaSMarco.jpg|ด้านหน้ามหาวิหารซันมาร์โก
ไฟล์:SanMarco02.jpg|งานโมเสกเหนือประตูทางเข้า
ไฟล์:Venice Scene 17.jpg|ทางเข้า
ไฟล์:Plaza de San Marcos.JPG|หอระฆังซันมาร์โก
ไฟล์:PI6BA8~2Basilica di San Marco.JPG|ทางเข้า

**อ้างอิง**
 Guida d’Italia del Touring Club Italiano – Venezia. 3° ed- M. Da Villa Urbani. La Basilica di San Marco. 2001, Storti Edizioni, Venezia.- S. Vianello (a cura di) Le chiese di Venezia. Electa, 1993

**แหล่งข้อมูลอื่น**
  พจนานุกรมศัพท์สถาปัตยกรรมคริสต์ศาสนา-  Cathedral of San Marco, Venice-   San Marco Museum date=2011-10-02 -  Satellite image from Google Maps-  Video Introduction to Basilica San Marco
หมวดหมู่:อาสนวิหารในประเทศอิตาลี
หมวดหมู่:คริสต์ศาสนสถานแบบไบแซนไทน์
หมวดหมู่:คริสต์ศาสนสถานแบบกอทิก
หมวดหมู่:สถาปัตยกรรมในคริสต์ทศวรรษ 1060
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในเวนิส
หมวดหมู่:สถาปัตยกรรมในคริสต์ทศวรรษ 1060

หมวดหมู่:คริสต์ทศวรรษ 1060
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สถาปัตยกรรมแบ่งตามคริสต์ทศวรรษ
ผู้เข้าร่วมโอลิมปิกโดยอิสระในโอลิมปิกฤดูร้อน 1992

ผู้เข้าร่วมโอลิมปิกโดยอิสระ (Independent Olympic Participants) เข้าร่วมแข่งขันกีฬาโอลิมปิกฤดูร้อนครั้งที่ 25 ค.ศ. 1992 (พ.ศ. 2535) ที่นครบาร์เซโลนาของสเปน ระหว่างวันที่ 25 กรกฎาคม – 9 สิงหาคม พ.ศ. 2535 

**นักกีฬาที่ได้รับเหรียญรางวัล**

**อ้างอิง**
หมวดหมู่:ชาติในโอลิมปิกฤดูร้อน 1992
บุคลาธิษฐานของความตาย

ไฟล์:Mort.jpg|thumb|260px |“บุคลาธิษฐานของความตาย” ตามความเชื่อตะวันตกเป็นโครงกระดูกถือเคียวด้ามยาว
บุคลาธิษฐานของความตาย (Personification of Death) เป็นบุคลาธิษฐานของความเชื่อทางวัฒนธรรมที่เกิดขึ้นในสังคมมาตั้งแต่ยุคแรกของประวัติศาสตร์ ในภาษาอังกฤษ “บุคลาธิษฐานของความตาย” มักจะเรียกกันว่า “กริม รีพเพอร์” (Grim Reaper) และตั้งแต่คริสต์ศตวรรษที่ 15 เป็นต้นมาก็มักจะเป็นรูปโครงกระดูกสวมเสื้อคลุมยาวแบบมีหมวกคลุมศีรษะสีดำถือเคียวด้ามยาว หรือบางครั้งก็จะเรียกว่า “เทพแห่งความตาย” (Angel of Death หรือ מַלְאַךְ הַמָּוֶת Malach HaMavet) ที่มาจากคัมภีร์ไบเบิล
ในบางกรณีกริม รีพเพอร์อาจจะเป็นผู้ที่เป็นสาเหตุที่ทำให้เสียชีวิตได้ ที่ทำให้เชื่อกันว่ากริม รีพเพอร์เป็นผู้ที่ติดสินบน, ล่อลวง หรือ เอาฉลาดได้ เพื่อให้ยืดอายุต่อไปได้ ความเชื่ออื่นก็เชื่อว่าจินตสัตว์แห่งความตายเป็นแต่เพียงยมทูต ผู้มีหน้าที่ตัดสายใยสุดท้ายระหว่างวิญญาณและร่างกาย และมีหน้าที่นำผู้ตายไปยังโลกหน้าโดยไม่มีอำนาจใดๆ ต่อการตายของผู้ตาย
บุคลาธิษฐานของความตายในหลายวัฒนธรรมจะเป็นชาย และอีกหลายวัฒนธรรมก็จะเป็นหญิง เช่นในวัฒนธรรมสลาวิคเป็นต้น

**อ้างอิง**

**ดูเพิ่ม **
 บุคลาธิษฐาน 
หมวดหมู่:ความตาย
หมวดหมู่:เทพแห่งความตาย
หมวดหมู่:กีฬามหาวิทยาลัยเทคโนโลยีราชมงคลแห่งประเทศไทย

หมวดหมู่:มหาวิทยาลัยเทคโนโลยีราชมงคล
หมวดหมู่:กีฬาระดับอุดมศึกษาในประเทศไทย
หมวดหมู่:กีฬานักเรียนในประเทศไทย
โรงเรียนการบินทหารบก

โรงเรียนการบินทหารบก (Army Aviation School) เป็นหน่วยฝึกอบรมทางด้านการบินของกองทัพบก ขึ้นตรงต่อศูนย์การบินทหารบก ค่ายสมเด็จพระศรีนครินทรา ซึ่งมีการจัดตามคำสั่งศูนย์การบินทหารบก (เฉพาะ) ที่ 5/2533 ลงวันที่ 17 กรกฎาคม พ.ศ. 2533 มีสถานที่ตั้ง ณ ค่ายสมเด็จพระศรีนครินทรา เลขที่ 303 หมู่ที่ 7 ตำบลเขาพระงาม อำเภอเมืองลพบุรี จังหวัดลพบุรี

**อ้างอิง**

**แหล่งข้อมูลอื่น**
  โรงเรียนการบินทหารบก
การบินทหารบก
ทหารบก
หมวดหมู่:การบินทหารบก
มิโซะเลือด

มิโซะเลือด (ญี่ปุ่น: イン ザ・ミソスープ In za Misosūpu, อังกฤษ: In the Miso Soup) เป็นนิยายที่เขียนโดย ริว มูราคามิ ตีพิมพ์ในญี่ปุ่นปี 1997 ฉบับภาษาไทยอยู่ระหว่างการจัดพิมพ์

**พล็อตเรื่อง**
เคนจิ, ไกด์นำเที่ยวยามค่ำคืน ต้องพบกับฝันร้ายที่เขาไม่อาจลืมเลือน เมื่อแฟรงค์ว่าจ้างเคนจิให้พาเขาเที่ยวกลางคืนในอุตสาหกรรมเซ็กส์ของญี่ปุ่นเป็นเวลาสามวัน

**ตัวละคร**

**ตัวละครหลัก**
1. เคนจิ - ไกด์นำเที่ยวยามค่ำคืนในโตเกียว อายุ 20 ปี เป็นผู้บรรยายเรื่อง
2. แฟรงค์ - นักท่องเที่ยวชาวอเมริกันตัวอ้วน เตี้ย ผู้ว่าจ้างให้เคนจิพาเขาเที่ยวกลางคืน

**ตัวละครย่อย**
1. อาซามิ/มาโดกะ - โฮสเตสในร้านโชว์เปลือย
2. จุน - แฟนสาวอายุสิบหกของเคนจิ
3. มากิ - หญิงบริการในโอมิไอผับ เธออ้างว่าเธอไม่ใช่หญิงขายบริการ และทำงานในคลับชั้นสูง
4. โนริโกะ - คนเชียร์แขกให้โอมิไอผับ และเคยเป็นเยาวชนผู้กระทำความผิดมาก่อน
5. เรกะกับริเอะ - สองสาวโฮสเตสในลินเจอรี่ผับ
6. ซาโตชิ - คนเชียร์แขกให้ลินเจอรี่ผับ เป็นเพื่อนของเคนจิ
7. โยโกยามะ - ผู้จัดพิมพ์หนังสือท่องเที่ยวยามค่ำคืน โตเกียว พิงค์ ไกด์
8. ยูโกะ - หญิงบริการในโอมิไอผับ เช่นเดียวกับมากิ

**เหยื่อที่กล่าวถึงนอกท้องเรื่อง**
1. อากิโกะ ทากาฮาชิ - เด็กนักเรียนมัธยมอายุสิบเจ็ดปี
2. คนจรจัดไม่ทราบชื่อ

**บุคคลจริงที่นิยายกล่าวอ้างถึง**
1. นามิเอะ อามุโระ - นักร้องเพลงป๊อบสาวชาวญี่ปุ่น
2. เคนนี เบอร์เรลล์ - นักกีตาร์เพลงแจ๊สชาวอเมริกัน
3. โรเบิร์ต เดอ นีโร - นักแสดงระดับรางวัลออสการ์ชาวอเมริกันที่แฟรงค์กล่าวถึง
4. เอ็ด แฮร์ริส - นักแสดงชาวอเมริกันที่แฟรงค์เปรียบเทียบเขากับตนเอง
5. เซโกะ มัตซึดะ - นักร้อง/นักแต่งเพลงป๊อบชาวญี่ปุ่น
6. เวส มอนต์โกเมอรี - นักกีดาร์เพลงแจ๊สชาวอเมริกัน
7. มิสเตอร์ชิลด์เด้นท์ - วงดนตรีญี่ปุ่นในยุคปลาย 1980
8. ทาคาโกะ โอคามูระ - นักร้อง/นักแต่งเพลงชาวญี่ปุ่น
9. ยูกิ อูชิดะ - นักแสดง/นางแบบชาวญี่ปุ่น
หมวดหมู่:วรรณกรรมญี่ปุ่น
หมวดหมู่:วรรณกรรมในปี พ.ศ. 2540
จอน แลนเดา

จอน แลนเดา (Jon Landau; เกิด 23 กรกฎาคม ค.ศ. 1960) ผู้อำนวยการสร้างภาพยนตร์ชาวอเมริกัน เป็นที่รู้จักจากการอำนวยการสร้างภาพยนตร์ของเจมส์ แคเมรอนเรื่อง ไททานิค (1997), อวตาร (2009) และ อวตาร: วิถีแห่งสายน้ำ (2022) ซึ่งทำเงินถึง 2.19, 2.9 และ 2.3 พันล้านดอลลาร์สหรัฐตามลำดับ ใน ค.ศ. 2023 ภาพยนตร์ดังกล่าวเป็นสามในสี่ของภาพยนตร์ที่ทำเงินสูงสุดตลอดกาล

**ชีวิตในวัยเด็ก**
แลนเดาเกิดเมื่อวันที่ 23 กรกฎาคม ค.ศ. 1960 ที่นครนิวยอร์ก  เป็นบุตรชายของผู้อำนวยการสร้างภาพยนตร์ เอดี กับผู้บริหารสตูดิโอและผู้อำนวยการสร้างภาพยนตร์ เอลี เอ. แลนเดา เขามีเชื้อสายชาวยิว แลนเดาจบการศึกษาจากมหาวิทยาลัยเซาเทิร์นแคลิฟอร์เนีย

**การเสียชีวิต**
แลนเดาเสียชีวิตเมื่อวันที่ 5 กรกฎาคม 2024 ด้วยวัย 63 ปี มีรายงานว่าเขาเสียชีวิตด้วยโรคมะเร็ง อวตาร 3, อวตาร 4 และ อวตาร 5, ซึ่งเขาเป็นผู้อำนวยการสร้างก่อนเสียชีวิต จะได้รับการเผยแพร่หลังจากเขาเสียชีวิตแล้ว

**รางวัล**
 Florida Film Critics Circle Award (ชนะ)– ไททานิค – (1997)- รางวัลลูกโลกทองคำ (ชนะ) – ไททานิค – (1998)- Producers Guild of America Darryl F Zanuck Theatrical Motion Picture Producer of the Year Award (ชนะ) – ไททานิค – (1998)- รางวัลออสการ์ (ชนะ) – ไททานิค – (1998)- Nickelodeon Kid's Choice Award (ชนะ) – ไททานิค – (1998)- MTV Movie Award (ชนะ) – ไททานิค –( 1997)- รางวัลพีเพิลชอยส์อะวอดส์ (ชนะ) – ไททานิค – (1999)- รางวัลลูกโลกทองคำ (ชนะ) – อวตาร – (2010)
*Producers Guild of America Darryl F Zanuck Theatrical Motion Picture Producer of the Year Award (เสนอชื่อเข้าชิง) – อวตาร (2010)- รางวัลออสการ์ (เสนอชื่อเข้าชิง) – อวตาร (2010)- รางวัลลูกโลกทองคำ (เสนอชื่อเข้าชิง) – อวตาร: วิถีแห่งสายน้ำ (2023)
*Producers Guild of America Darryl F Zanuck Theatrical Motion Picture Producer of the Year Award (เสนอชื่อเข้าชิง) – อวตาร: วิถีแห่งสายน้ำ – (2023)- รางวัลออสการ์ (เสนอชื่อเข้าชิง) –  อวตาร: วิถีแห่งสายน้ำ – (2023)

**ผลงานทางภาพยนตร์**
อำนวยการสร้างเดี่ยว
*แคมปัสแมน (1987)
*ไททานิค (1997)
*โซลาริส ดาวมฤตยูซ้อนมฤตยู (2002)
*อวตาร (2009)
*อลิตา แบทเทิล แองเจิ้ล (2019)
*อวตาร: วิถีแห่งสายน้ำ (2022)
*อวตาร 3 (2025)
ร่วมอำนวยการสร้าง
*4 จิ๋วพลิกมิติมหัศจรรย์ (1989)
*ดิกแทรซี (1990)

**อ้างอิง**

**แหล่งข้อมูลอื่น**
name=John Landau
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่เสียชีวิตในปี พ.ศ. 2567